Diari Oficial de la Generalitat Valenciana


Sumari del DOGV 7665, del 25-11-2015 (2015/9542)

RESOLUCIÓ de 12 de novembre de 2015, del president de l'Institut Valencià de Competitivitat Empresarial (IVACE), per la qual es convoquen les beques IVACE Exterior 2016 en matèries relacionades amb la internacionalització de les empreses dirigides a titulats/des universitaris/àries, i es convoca les entitats de destinació col·laboradores en el seu desenvolupament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7665

Data del DOGV
:   25-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9542


Data del document
:   12-11-2015

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * ajuda pública

RESOLUCIÓ de 12 de novembre de 2015, del president de l'Institut Valencià de Competitivitat Empresarial (IVACE), per la qual es convoquen les beques IVACE Exterior 2016 en matèries relacionades amb la internacionalització de les empreses dirigides a titulats/des universitaris/àries, i es convoca les entitats de destinació col·laboradores en el seu desenvolupament. [2015/9542]  
Entre les funcions atribuïdes a l'Institut Valencià de Competitivitat Empresarial (IVACE) hi ha establir, gestionar i tramitar línies d'ajuda i incentius dirigits a la creació, modernització i internacionalització de les empreses de la Comunitat Valenciana, així com promoure la formació en diversos aspectes del seu interés, entre els quals el de la internacionalització. Per a això l'Institut disposa de diverses eines com ara la convocatòria de beques per a la formació i especialització professional de joves titulats.  
  
En l'actual escenari global, l'accés a la formació i especialització en internacionalització és una gran oportunitat tant per als joves a la recerca d'ocupació, en la mesura que facilita la transició educació-treball i augmenta lespossibilitats d'ocupació, com per a les empreses immerses en processos d'internacionalització, atés que la incorporació de recursos humans especialitzats en la matèria comporta un guany clar de competitivitat.  
En aquest nou entorn socioeconòmic, el coneixement és el factor de producció de l'economia actual i es perfila com un dels instruments eficients per a la reducció de la desocupació juvenil.  
En el marc d'aconseguir un creixement intel·ligent, sostenible i integrador, la Unió Europea ha posat en marxa el Programa Operatiu d'Ocupació Juvenil, entre els eixos prioritaris del qual està l'ocupació sostenible i de qualitat, així com la mobilitat laboral, tot això en línia amb l'estratègia 2020 de la Unió Europea enfocada a l'èxit de la cohesió econòmica, social i territorial, un dels reptes més importants per al període de programació 2014-2020 pel significat que té com a problema estructural que s'ha agreujat amb la crisi i que afecta, a més, el creixement econòmic en conjunt.  
Com a resposta a la Recomanació del Consell relativa a la implantació de la Garantia Juvenil, el 19 de desembre de 2013 el Govern d'Espanya va presentar a la CE el Pla Nacional de Garantia Juvenil. El pla, alineat amb l'Estratègia d'Emprenedoria i Ocupació Jove, replega un catàleg comú d'actuacions a desplegar per organismes intermedis del Programa Operatiu d'Ocupació Juvenil (POEJ) i tindran com a objectiu la reducció de la desocupació juvenil. La iniciativa d'Ocupació Juvenil representa un dels instruments financers més importants per al desenvolupament de la Garantia Juvenil a Espanya i s'instrumenta a través d'aquest Programa Operatiu.  
  
En línia amb això, les polítiques del Consell se centren a potenciar el valor econòmic de les persones i de les idees, així com a promoure una economia la diferenciació de la qual ha de basar-se en actius intangibles, posant les persones en el centre de l'estructura econòmica. Per això el Consell considera prioritari impulsar la formació en internacionalització de capital humà que puga aportar un valor afegit incorporant-lo al món empresarial. I, en conseqüència, aquestes beques busquen la millora de la formació dels/les joves de la Comunitat Valenciana, i la paritat d'oportunitats entre homes i dones, a fi de fomentar l'accés al mercat laboral, afavorir una ocupabilitat sostenible i de qualitat, la mobilitat laboral, a més de formar professionals qualificats en internacionalització, per a contribuir així clarament al compliment de les recomanacions i els objectius comunitaris.  
  
D'acord amb tot això l'Institut Valencià de Competitivitat Empresarial (IVACE) convoca les beques IVACE Exterior 2016 i les entitats de destinació col·laboradores en el seu desenvolupament.  
I en l'ús de les facultats que em confereix l'article 4 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) i d'acord amb la Llei 38/2003, de 17 de novembre, General de Subvencions, aquesta Presidència ha resolt la convocatòria de les beques IVACE Exterior 2016 en els termes següents:  
  
Article 1. Objecte  
1. L'Institut Valencià de Competitivitat Empresarial (IVACE) convoca les beques IVACE Exterior 2016, l'objectiu de les quals és la formació i especialització professional dels/les joves de la Comunitat Valenciana, així com la realització de pràctiques sobre els diversos aspectes que afecten el procés d'internacionalització de les empreses de la nostra Comunitat.  
Les beques busquen la millora de la formació dels/les joves de la Comunitat Valenciana i la paritat d'oportunitats entre homes i dones, a fi de fomentar l'accés al mercat laboral, afavorir l'ocupabilitat i formar professionals qualificats especialitzats en internacionalització per a contribuir clarament al compliment de les recomanacions i objectius comunitaris en matèria d'ocupació.  
  
2. Així mateix es convoca les entitats de destinació col·laboradores en el desenvolupament de les beques que complisquen amb els requisits establits en l'article 15 d'aquesta convocatòria.  
  
Article 2. Programa  
1. La finalitat de les beques és la formació i especialització professional en internacionalització dels/les joves de la Comunitat Valenciana en dos vessants: l'exportació i l'atracció d'inversió estrangera. Per a això l'IVACE elaborarà, consensuadament amb l'entitat de destinació corresponent, un programa formatiu amb una duració màxima de 12 mesos que consisteix en la realització de pràctiques en comerç exterior que es podran dur a termer en les següents entitats de destinació:  
  
a) Delegacions de l'IVACE a l'exterior.  
El programa formatiu se centrarà especialment a conéixer el mercat del país de destinació, donar suport a la prestació de servicis individuals a empreses en el mercat en qüestió i dur-hi a terme activitats de promoció.  
b) Associacions sectorials de la Comunitat Valenciana.  
El programa formatiu es durà a terme com a màxim durant els primers sis mesos a la seu de l'associació i durant els mesos restants a l'empresa/entitat amb delegació exterior que l'associació decidisca consensuadament amb l'IVACE. El programa consistirà en la realització de pràctiques que tindran com a objectiu l'especialització màxima del becari/a en el sector assignat i que consistirà a desenvolupar qualsevol actuació relativa a l'àrea d'internacionalització, com ara:  
- Assistència a fires  
- Assistència a seminaris i conferències  
- Elaboració d'informes  
- Elaboració d'estudis de mercat  
- Realització d'accions comercials, activitats de promoció, etc.  
c) Empreses de la Comunitat Valenciana que tenen filials i/o projectes d'implantació a l'exterior, organismes de promoció de la internacionalització (institucions oficials, organismes multilaterals, bancs multilaterals de desenvolupament, cambres de comerç, oficines econòmiques i comercials d'Espanya a l'exterior), i empreses adjudicatàries de l'IVACE per a la prestació del servei d'assessorament internacional a les empreses de la Comunitat Valenciana que així ho sol·liciten.  
  
d) Oficina de l'IVACE a València.  
El programa de formació que es desenvoluparà a l'oficina d'IVACE a València versarà sobre les matèries següents:  
- Base exportadora de la Comunitat Valenciana: coneixement i identificació de les empreses i sectors que la constitueixen.  
- Activitats de promoció: convocatòries, organització de missions comercials, missions inverses, preparació d'agendes de treball.  
- Projectes oferits per organismes multilaterals: coneixement de les bases de dades dels diversos organismes, recerca de licitacions internacionals, preparació de manifestacions d'interés, prequalificacions i ofertes tècniques/financeres.  
- Projectes de cooperació d'organismes regionals i programes de cooperació europea.  
- Gestió de serveis a empreses: d'informació, d'assessorament, de promoció, de programes de suport a la internacionalització.  
- Preparació d'estudis i notes sobre els factors que afecten l'establiment d'empreses a la Comunitat Valenciana, i sobre la implantació d'empreses de la Comunitat Valenciana a l'exterior.  
  
- Projectes i oportunitats d'inversió i implantació internacional: estudi de consultes, seguiment dels projectes, recerca d'informació sobre finançament per a projectes d'implantació, recopilació i estudi de la normativa vigent i de les estructures jurídiques dels països objecte de la implantació.  
- Projectes i oportunitats d'atracció d'inversió estrangera a la Comunitat Valenciana.  
2. S'executarà un pla de formació, consensuat entre l'IVACE i l'entitat de destinació, amb l'objectiu final de capacitar els/les becaris/àries en matèria d'internacionalització de les empreses. Un tutor designat per l'entitat de destinació farà el seguiment i avaluació del becari/a i se'n responsabilitzarà de la formació.  
3. En el supòsit d'existir alguna problemàtica en la tramitació de la documentació necessària per al desplaçament i incorporació del/de la becari/ària al país de destinació, podrà començar la labor formativa de forma excepcional a la seu de l'IVACE o a la nacional de l'entitat de destinació fins a l'efectiva incorporació a la destinació exterior assignada o a qualsevol altra que es considere convenient. En el cas de persistir la problemàtica en la tramitació de la documentació que retarde de forma prolongada o faça impossible la incorporació del/de la becari/ària al país de destinació, l'IVACE podrà assignar-li una altra destinació.  
4. De manera simultània a la formació pràctica en qualsevol de les destinacions adjudicades es durà a terme una formació teòrica, que consisteix en la realització del Curs Superior d'Internacionalització de l'Empresa (modalitat en línia).  
La selecció del centre formatiu que impartirà aquest curs es durà a terme a través d'un procediment de contractació pública.   
  
L'objectiu del curs és proporcionar al/a la becari/ària una visió global de l'activitat empresarial internacional i de l'entorn institucional involucrat en la promoció exterior i internacionalització de les empreses de la Comunitat Valenciana. Durant la realització del curs es prestarà formació, almenys, en les matèries següents:  
- Mòdul d'Entorn Internacional  
- Mòdul de Màrqueting Internacional  
- Mòdul de Màrqueting Digital  
- Mòdul de Finances Internacionals  
- Mòdul de Logística  
- Mòdul de Dret Internacional  
- Mòdul de Sensibilització Ambiental  
- Mòdul d'Igualtat d'Oportunitats  
Serà requisit indispensable per a obtindre el certificat d'aprofitament de la beca la superació amb èxit del Curs Superior d'Internacionalització de l'empresa valenciana.  
No hauran de fer el curs els/les aspirants que acrediten haver realitzat i superat amb èxit un màster o curs de més de 260 h en gestió de comerç Internacional o en internacionalització empresarial, o almenys d'haver-ne superat la part teòrica.  
  
Article 3. Marc normatiu i règim de competència  
1. Aquesta convocatòria se subjecta a la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a la Llei 38/2003, de 17 de novembre, General de Subvencions i la normativa que la desplega, a l'Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA), actualment IVACE, i a les normes que regulen la Iniciativa d'Ocupació Juvenil finançada pel Fons Social Europeu.  
2. En virtut dels articles 3.4 i 7.4 del Decret 147/2007, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes beques IVACE Exterior 2016 no estan subjectes a l'obligació de notificació a la Comissió Europea per no reunir tots els requisits de l'article 107.1 del Tractat de Funcionament de la Unió Europea. Concretament, per no suposar un avantatge per a una empresa ni falsejar la competència o afectar els intercanvis comercials entre estats membres.  
3. Igualment, se subjecta al Reglament (UE) número 1303/2013 del Parlament Europeu i del Consell de 17 de desembre de 2013 pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) número 1083/2006 del Consell (d'ara endavant, el Reglament (UE) número 1303/2013). De la mateixa manera, també li serà aplicable el Reglament (UE) número 1304/2013 del Parlament Europeu i del Consell de 17 de desembre de 2013 relatiu al Fons Social Europeu i pel qual es deroga el Reglament (CE) número 1081/2006 del Consell.  
4. Així mateix seran aplicables els criteris establits per la Llei 18/2014, de 15 d'octubre, relatius al Sistema Nacional de Garantia Juvenil i amb les normes de subvencionalitat que desplegue el Ministeri d'Ocupació i Seguretat Social de conformitat amb l'article 65.1 del Reglament (UE) número 1303/2013.  
  
Article 4. Duració del programa de beques  
La duració de la beca, sempre que hi haja crèdit adequat i suficient en els exercicis pressupostaris en què es durà a terme, tindrà una duració màxima de 12 mesos, prèvia acceptació de la beca per part del/la becari/a a través del document corresponent.  
  
  
Article 5. Dotació econòmica de la beca. Pressupost de la convocatòria  
1. Per a les finalitats formatives abans descrites, cada beca estarà dotada amb una quantia econòmica de dotze mil vint euros (12.020,00 ?) bruts anuals, i s'hi aplicaran les corresponents retencions d'acord amb la normativa vigent.  
A més, quan tota o una part de la beca es desenvolupe a l'estranger s'abonarà un import addicional o complement que variarà en funció de la destinació assignada. En forma d'annex a aquesta resolució s'estableix l'import de cada un amb un càlcul basat en criteris objectius relacionats amb el cost de la vida i les característiques pròpies del lloc de destinació.  
Els dos imports seran percebuts pel becari/a en funció del temps i lloc efectiu de la beca.  
2. A més l'IVACE es farà càrrec de les despeses següents inherents a la beca:  
a) Bitllet d'anada i tornada a la destinació corresponent.  
b) Assegurança d'accident i malaltia per als becaris/es desplaçats a l'exterior.  
c) Despeses de desplaçament en destinació, o altres degudament motivades, ocasionades pel desenvolupament de la beca i autoritzades prèviament per l'IVACE.  
d) Costos de gestió i tramitació del visat per a la permanència del becari/a en la destinació assignada. En el cas que el visat no siga concedit pel període màxim de la beca l'empresa es farà càrrec de la despesa de la seua renovació fins a la finalització de la beca.  
També es firmarà un contracte de comodat per a l'ús d'un ordenador portàtil de propietat de l'IVACE quan les necessitats del lloc de destinació ho requerisquen.  
3. La dotació citada i totes les despeses relacionades amb la beca estan cofinançades al 91,89 % en el marc de la Iniciativa d'Ocupació Juvenil a través del finançament del Fons Social Europeu amb càrrec a la línia pressupostària S8029000 de l'exercici 2016 per un import d'1.065.000 euros i amb càrrec al capítol 2 del pressupost de l'IVACE per a 2016 per un total de 260.000 euros, amb caràcter estimatiu en els dos casos. El pressupost corresponent a 2017 serà, amb caràcter estimatiu, de 355.000 euros. En tot cas l'adjudicació de les beques estarà condicionada a l'existència de pressupost adequat i suficient per a 2016 i 2017.  
4. Per als becaris/es desplaçats a l'estranger està prevista la possibilitat d'avançar fins a un màxim del vint-i-cinc per cent (25 %) de l'import total corresponent al complement de destinació.  
  
Article 6. Liquidació i pagament  
La dotació de la beca s'abonarà directament per IVACE al/ a la becari/ària i es fraccionarà mensualment en un màxim de 12 mensualitats.  
La part corresponent a l'última aportació econòmica es farà efectiva després que el/la becari/ària lliure els informes trimestrals i la memòria final, i de la preceptiva aprovació per l'IVACE.  
  
Article 7. Nombre de places i procediment de concessió  
El nombre de beques convocades per a la realització del Programa de Beques IVACE Exterior 2016 és de com a màxim 70, que s'adjudicaran en règim de concurrència competitiva d'acord amb el que disposa aquesta resolució.  
  
Article 8. Requisits a complir pels aspirants a les beques  
Podran aspirar a les beques IVACE Exterior 2016 les persones físiques que reunisquen els requisits següents:  
a) Ser nacional d'un estat membre de la Unió Europea i resident a la Comunitat Valenciana des d'almenys dotze mesos abans de la data de publicació de la convocatòria en el Diari Oficial de la Comunitat Valenciana.  
b) Estar inscrit en el Fitxer del Sistema Nacional de Garantia Juvenil del Ministeri d'Ocupació i Seguretat Social http://www.empleo.gob.es/es/garantiajuvenil/home.html en el moment de presentació de la sol·licitud de la beca. Per a la inscripció en aquest fitxer cal reunir els requisits següents:  
- No haver treballat en els trenta dies naturals anteriors a la data de presentació de la sol·licitud.  
- Tindre nacionalitat espanyola o ser ciutadà/ana de la Unió o dels estats part de l'Acord sobre el Espai Econòmic Europeu o Suïssa que es troben a Espanya en exercici de la lliure circulació i residència.  
  
- Estar empadronat en qualsevol localitat de la Comunitat Valenciana.  
- Tindre menys de 30 anys en el moment en què se sol·licita la inscripció en el Fitxer del Sistema Nacional de Garantia Juvenil.  
- No haver rebut accions educatives que comporten més de 40 hores mensuals en els 90 dies naturals abans de la data de presentació de la sol·licitud.  
- Presentar una declaració expressa de tindre interés a participar en el Sistema Nacional de Garantia Juvenil, i d'adquirir un compromís de participació activa en les actuacions que es duguen a terme en el marc de la Garantia Juvenil.  
c) Estar en possessió d'una titulació universitària de grau superior. En el supòsit de titulació obtinguda en qualsevol país diferent d'Espanya, la titulació haurà d'anar acompanyada de l'homologació del Ministeri d'Educació espanyol (o d'alguna universitat pública espanyola) corresponent al nivell exigit en aquesta convocatòria; o bé estar en possessió d'un títol de grau, amb acreditació d'un mínim de 4 anys d'estudis universitaris.  
d) Anglés parlat i escrit, i castellà en el cas dels aspirants que no tinguen la nacionalitat espanyola.  
e) No haver rebut o percebut cap prestació en concepte de beca dirigida a l'especialització en temes relacionats amb la internacionalització de l'empresa, concedides per administracions públiques, cambres de comerç, o altres organismes de promoció comercial, amb independència de la procedència del seu finançament.  
f) No estar afectat per cap limitació incompatible amb el desenvolupament funcional o geogràfic de la beca.  
g) No tindre antecedents penals o estar incurs/a en causa cap penal que impedisca el desenvolupament funcional o geogràfic de la beca.  
h) Estar al corrent de les obligacions fiscals i amb la Seguretat Social.  
i) No incórrer en cap de les causes de prohibició per a ser beneficiari/ària previstes en l'article 13.2 de la Llei 38/2003, de 17 de novembre, General de Subvencions.  
  
Article 9. Formalització de sol·licituds  
1. Termini i lloc de presentació.  
L'imprés de sol·licitud que han d'emplenar les persones interessades estarà disponible en la pàgina web d'IVACE http:internacional.ivace.es//home.html/, a partir de l'endemà de la publicació d'aquesta convocatòria en el Diari Oficial de la Comunitat Valenciana (DOCV). El termini de presentació de sol·licituds finalitzarà l'11 de gener de 2016.  
L'imprés de sol·licitud i la documentació complementària indicada en l'apartat següent podrà presentar-se en el registre de l'IVACE, ciutat administrativa 9 d'Octubre, torre 2, carrer de Castán Tobeñas, 77 (accés per c/ 9 d'Octubre) 46521 València, o per qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si s'optara per l'enviament per correu, l'interessat haurà d'acreditar, amb el resguard corresponent, la data d'imposició de l'enviament i comunicar en el mateix dia al departament de formació d'IVACE, correu electrònic ppzmcxszuiguidpucw.qqxun@iek.ca, la remissió de la sol·licitud.  
2. Documentació a aportar.  
a) Imprés de sol·licitud correctament emplenat.  
b) Fotocòpia del DNI en vigor. Els nacionals d'un estat membre de la Unió Europea presentaran la documentació equivalent.  
c) Document imprés emés pel Ministeri d'Ocupació i Seguretat Social que acredite estar inscrit en el fitxer del Sistema Nacional de Garantia Juvenil en la data la sol·licitud de la beca o, si és el cas, del termini d'esmena.  
d) Certificat d'empadronament a la Comunitat Valenciana on s'especifique la data d'alta en la localitat corresponent des d'almenys 12 mesos abans de la data de publicació d'aquesta convocatòria en el DOCV.  
e) Fotocòpia que acredite l'obtenció de titulació universitària de grau superior a què es refereix l'apartat c de l'article 8 d'aquesta resolució o, a falta d'això, fotocòpia del resguard d'haver-la sol·licitada.  
  
f) Fotocòpia de l'expedient acadèmic en què figuren les qualificacions obtingudes, data de l'obtenció i nombre de convocatòries.  
  
g) Curriculum vitae redactat pel/la sol·licitant.  
h) Certificat de no tindre antecedents penals o de no estar incurs/a en causa cap penal que impedisca el desenvolupament funcional o geogràfic de la beca emés pel Ministeri de Justícia.  
i) Qualsevol altra documentació que acredite els mèrits de l'interessat/ada. En el cas de l'experiència professional, haurà d'aportar certificat de vida laboral o contracte/s amb la/les empresa/es on es detalle el lloc. En el cas dels cursos de formació, aportarà fotocòpia de títols o diplomes en què s'acredite el nombre d'hores de què consten. En el cas de col·laboració amb voluntariats i/o ONG s'aportarà la documentació acreditativa.  
Tota la documentació presentada haurà d'estar redactada ?o traduïda- en castellà o valencià.  
3. Esmena.  
Si la sol·licitud aportada fóra incompleta o presentara errors esmenables es requerirà l'interessat/ada perquè en el termini de 10 dies hàbils esmene la falta o acompanye els documents preceptius, amb advertència que si no ho fera es considerarà que desisteix de la sol·licitud. Quan haja passat el termini, i després de l'avaluació i admissió de les sol·licituds, es publicarà la llista dels/les aspirants admesos/ses i convocats/des a realitzar les proves de selecció corresponents. La llista estarà disponible en la pàgina web d'IVACE: http://internacional.ivace.es/home.html.  
  
4. Exclusió de sol·licituds.  
Seran excloses del procés d'avaluació:  
a) Les sol·licituds que no reunisquen els requisits assenyalats en aquesta resolució i les que no continguen tota la documentació sol·licitada, previ requeriment.  
b) Les sol·licituds presentades fora del termini fixat.  
c) Les sol·licituds dels que hagen sigut beneficiaris/àries d'alguna de les beques d'internacionalització convocades per l'IVACE o per l'extint IVEX, o que hi hagueren renunciat abans de finalitzar-les.  
  
d) Les sol·licituds de què es desprenga l'existència de maniobra fraudulenta o mala fe amb l'objecte de ser beneficiari/ària d'una de les beques previstes en la convocatòria.  
5. Tractament de dades personals.  
Les dades personals dels/de les sol·licitants replegades en el transcurs del procediment seran incloses en un fitxer automatitzat, en els termes i condicions exigibles per la normativa aplicable en matèria de Protecció de Dades de Caràcter Personal.  
Els/les sol·licitants podran exercir els drets d'accés, rectificació i cancel·lació en l'adreça de correu postal de l'IVACE: IVACE, ciutat administrativa 9 d'Octubre, torre 2, carrer de Castán Tobeñas, 77 (accés per c/ 9 d'Octubre) 46197 València.  
  
Article 10. Selecció d'aspirants a la beca  
1. Les beques es concediran davall el règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de valoració fixats i una prelació segons la puntuació obtinguda.  
La selecció dels/les aspirants es farà respectant les polítiques horitzontals en matèria d'igualtat d'oportunitats i d'acord amb els principis de publicitat suficient i valoració equitativa dels aspirants.  
  
2. Criteris d'avaluació.  
  
1. Mèrits acadèmics  
1.1. Titulació acadèmica Punts  
1a Llicenciatura o grau Preferents: (Dret, Econòmiques, Administració i Direcció d'Empreses, Màrqueting Internacional, Enginyeria Superior, Comerç Internacional, i Investigació i Tècniques de Mercat 4,5  
 Altres diferents de les anteriors 3  
2a Llicenciatura o grau Disposar d'una segona llicenciatura o grau 1,5  
Nota: en aquest apartat la puntuació màxima serà de 6 punts  
  
  
1.2. Formació complementària relacionada amb la internacionalització (cursos, màsters i seminaris) Punts  
De 100 a 300 hores 0,5  
De més de 300 hores 1  
Puntuació addicional si la formació és en: Màrqueting Digital, Xarxes Socials 0,5  
Nota: en aquest apartat es valorarà el curs que major puntuació atorgue a l'aspirant més la puntuació addicional si s'escau. En aquest apartat la puntuació màxima serà d'1,5 punts  
1.3. Estades a l'exterior Punts  
Estudis:  
Programes d'intercanvi internacionals   
(Erasmus, Leonardo da Vinci o pràctiques fetes a l'exterior en el marc de la carrera universitària) 0,5  
Nota: en aquest apartat la puntuació màxima serà de 0,5 punts    
1.4. Idioma Valencià Punts  
Coneixements Orals i Grau Elemental 0,2  
Grau Mitjà 0,3  
Grau Superior 0,5  
Nota: en aquest apartat la puntuació màxima serà de 0,5 punts    
2. Experiència laboral: Punts  
Experiència laboral de més de 6 mesos 0,5  
3. Altres mèrits Punts  
Participació en voluntariats, ONG (entre 6 i 12 mesos) 0,5  
Participació en voluntariats, ONG (més de 12 mesos) 1  
  
  
En cap cas els mèrits puntuaran més de 10 punts.  
3. Proves de selecció.  
a) Prova d'anglés oral (obligatòria/eliminatòria).  
b) Prova d'anglés escrit (obligatòria/eliminatòria).  
c) Prova d'un segon idioma estranger (no obligatòria/ no eliminatòria): en el cas d'assenyalar en la sol·licitud coneixements d'un segon idioma, és obligatori realitzar una prova per a avaluar-ho. No s'accedirà a aquesta prova si no s'assenyala en la sol·licitud.  
d) Test aptitudinal (obligatori/no eliminatori).  
Entrevista personal (obligatori/no eliminatori).  
Els/les aspirants que hagen aprovat les proves d'anglés oral i escrit seran convocats/ades a través de la pàgina web d'IVACE http://internacional.ivace.es/home, a la realització d'un test aptitudinal i d'una entrevista personal que es durà a terme a l'IVACE amb l'objectiu d'analitzar l'adequació dels/les aspirants al perfil requerit per les beques.  
  
Cada una de les proves es puntuarà de 0 a 10, i caldrà superar amb una nota mínima de 5 punts les de caràcter eliminatori, o si és el cas, la que s'establisca per acord de la comissió d'avaluació.  
Respecte a la prova de segon idioma, perquè siga tinguda en compte la nota haurà de superar-se amb una qualificació mínima de 5 o, si és el cas, la que s'establisca per acord de la comissió d'avaluació.  
El següent quadre estableix un resum de les baremacions i què pesen en l'avaluació final de les sol·licituds:  
  
Valoracions Puntuacions Ponderació sobre la nota final  
Mèrits acadèmics Màxim 10 30 %  
Mèrits professionals   
Mèrits personals   
Altres mèrits   
Idioma Anglés Màxim 10 30 %  
Segon idioma Màxim 10 10 %  
Test aptitudinal Màxim 10 10 %  
Entrevista personal Màxim 10 20 %  
  
  
La relació d'aspirants que hagen superat les proves eliminatòries es publicarà en la pàgina web de l'IVACE, http://internacional.ivace.es/home i seran convocats/des a la prova següent.  
L'IVACE podrà contractar els servicis d'una entitat externa que col·labore en la realització de les proves de selecció, amb sotmetiment a la Llei 38/2003, de 17 de novembre, General de Subvencions.  
4. Calendari de proves.  
El calendari de les proves d'anglés escrit, anglés oral, segon idioma opcional, test aptitudinal i entrevista personal, així com el lloc de realització i les possibles modificacions, es publicarà, amb l'antelació suficient, en la pàgina web de l'IVACE, http://internacional.ivace.es/home.  
  
5. Instrucció i avaluació de les sol·licituds.  
L'òrgan instructor del procediment de concessió de les beques serà l'Àrea de Promoció Internacional de l'IVACE. Seran les seues funcions supervisar el desenvolupament de la convocatòria, revisar les sol·licituds per a determinar-ne la idoneïtat o proposar-ne la desestimació, la primera valoració i la proposta d'aspirants a la beca a la Comissió d'Avaluació.  
L'òrgan instructor verificarà de cada sol·licitant el compliment dels requisits exigits en la convocatòria. Si es compleixen, analitzarà les sol·licituds i aplicarà els criteris de selecció de la Iniciativa d'Ocupació Juvenil finançada pel Fons Social Europeu. Com a resultat de la seua actuació, l'òrgan instructor emetrà una preavaluació que serà elevada a la comissió d'avaluació.  
  
6. Comissió d'avaluació.  
Després dels actes d'instrucció i l'aplicació dels criteris de valoració, la preavaluació que en resulte serà sotmesa a la comissió d'avaluació. La comissió d'avaluació té com a competències supervisar el procés de selecció i la correcta aplicació dels criteris d'avaluació establits, i elaborar la relació definitiva dels/les aspirants a qui s'adjudicaran les beques.  
La comissió d'avaluació estarà integrada per:  
Presidenta: directora adjunta d'IVACE (directora general d'Internacionalització).   
Vocals: quatre representants de l'Àrea de Promoció Internacional de l'IVACE, en què un d'ells assumirà la Secretaria del tribunal, amb veu i vot.  
Article 11. Adjudicació de les beques, assignació de destinacions i acceptació  
1. L'adjudicació i denegació de les beques, i la constitució de la borsa de suplents, serà facultat del president de l'IVACE a la vista de l'expedient i a proposta de la comissió d'avaluació. L'IVACE es reserva el dret de deixar vacant alguna plaça quan els perfils dels/les participants no s'ajusten al que requereix.  
La relació de beques concedides es publicarà en la pàgina web d'IVACE, http://internacional.ivace.es i en el Diari Oficial de la Comunitat Valenciana. També, es notificarà als/les interessats/ades les sol·licituds desestimades.  
2. Els/les aspirants a qui no s'adjudique la beca havent superat les proves de selecció corresponents passaran a integrar la borsa de suplents d'aquesta convocatòria. Es delega en la directora adjunta de l'IVACE (directora general d'Internacionalització) l'adjudicació de les beques als/les aspirants que, procedents de la borsa de suplents i per orde de puntuació obtinguda substituïsquen, si és el cas, els que per renúncia o impossibilitat no hagen d'aprofitar la beca inicialment concedida. No obstant això, l'IVACE valorarà, en virtut del temps transcorregut dins del programa formatiu, la possibilitat d'incorporar-hi els suplents.  
3. L'assignació de les destinacions la farà, amb caràcter general, la comissió d'avaluació tenint en compte la valoració del perfil del becari/ària, els coneixements acreditats d'idiomes, així com les preferències expressades en les entrevistes realitzades amb caràcter previ a la concessió de les beques. Quan l'aprofitament de la beca haja de tindre lloc en una empresa o entitat de caràcter privat, a més dels criteris anteriors es tindrà en compte la voluntat expressada per l'aspirant i les empreses i entitats participants després d'un procés d'entrevistes i selecció realitzat entre les dos parts.  
4. Una vegada seleccionada la destinació li serà comunicada al/la becari/ària, que subscriurà un document amb l'IVACE en què acceptarà la beca i la destinació assignades i es comprometrà a complir les condicions establides en aquesta resolució.  
  
Article 12. Drets i obligacions dels/les becaris/àries  
1. Dedicació i formació.  
Els/les beneficiaris/àries de la beca es dedicaran de manera exclusiva a les activitats pròpies d'aquesta. Acataran també les normes de funcionament del centre o entitat de destinació, i s'involucraran al màxim en l'oportunitat d'aprofundir en els coneixements de la internacionalització de l'empresa.  
La falta d'assistència al centre o entitat de destinació, sempre que no estiga degudament justificada, i autoritzada per IVACE, podrà suposar la revocació de la beca.  
El/la becari/ària haurà de participar en qualsevol activitat formativa proposta per l'IVACE. La falta d'assistència, o no realitzar-la, sempre que no estiga prèviament autoritzada o degudament justificada, podran suposar la revocació de la beca per part de l'IVACE.  
Durant el període de vigència de la beca, el/la becari/ària tindrà dret a un període de descans retribuït que tindrà una duració màxima de dos setmanes naturals.  
2. Incompatibilitats.  
L'ús d'una d'aquestes beques és incompatible amb la percepció de la prestació per desocupació, amb qualsevol altre tipus de beca o ajuda, i amb el desenvolupament d'una activitat laboral regular.  
A més, la condició de becari/a no generarà en cap moment cap relació laboral amb l'IVACE o amb les entitats i empreses on està destinat/ada.  
3. Avaluació de la beca.  
El/la becari/ària remetrà a l'IVACE:  
a) Un Informe sobre el desenvolupament de la beca que es realitzarà trimestralment.  
b) Una memòria final a la conclusió de la beca en què s'explicarà l'activitat exercida durant les pràctiques formatives i es detallarà qualsevol altre aspecte que es considere de rellevància.  
4. Comunicacions a tercers.  
El/la becari/ària haurà de fer constar en qualsevol document que elabore, incloent-hi publicacions, informes, correus electrònics, etc. i davant de tercers, la condició de becari/ària de l'IVACE.  
Així mateix, el/la becari/ària haurà de ser coneixedor/a i fer menció que la beca està cofinançada per al 2016 al 91,89 % en el marc de la iniciativa d'Ocupació Juvenil a través del finançament de l'FSE. Per a complir amb el requisit inclourà el logotip del Fons Social Europeu en tots els documents relacionats amb l'activitat subvencionada. La inclusió del logotip es realitzarà en qualsevol format en què estiga suportada la documentació de la beca, això és, paper, dvd, cd, pantalla informàtica, etc. Els logotips es podran descarregar de la pàgina http://internacional.ivace.es, en l'apartat documentació annexa del text del programa.  
5. Notificacions.  
El/la becari/ària notificarà a l'IVACE la incorporació a la destinació i qualsevol canvi o incidència que afecte el procés normal del seu període formatiu.  
El/la becari/ària també haurà de comunicar a l'IVACE qualsevol canvi de les circumstàncies que van donar lloc a l'atorgament de la beca.  
6. Certificat d'aprofitament.  
Finalitzat el període d'aprofitament de la beca i després de la presentació de la memòria final, l'IVACE, a petició de l'interessat/ada, estendrà el certificat oportú d'aprofitament i compliment de la beca.  
  
  
Article 13. Control i verificació  
Els/les beneficiaris/àries de les beques i els tercers relacionats amb l'objecte d'aquestes hauran de sotmetre's a l'actuació de comprovació, verificació i control financer de l'activitat subvencionada que duguen a terme en qualsevol moment l'IVACE o altres organismes de la Generalitat, de l'Estat, o de la Unió Europea, i facilitar-los en tot moment tota la informació que els sol·liciten en l'exercici d'aquestes actuacions, en especial posant-los a disposició la totalitat de documents necessaris per a una pista d'auditoria adequada.  
  
Article 14. Incompliment i incidències  
1. Davant de l'incompliment del/la becari/ària dels termes establits en aquesta resolució, o amb un informe previ desfavorable del tutor assignat al/a becari/ària en la destinació, així com del tutor assignat en el curs superior d'internacionalització, l'IVACE, previ expedient instruït a l'efecte, i amb audiència prèvia de l'interessat/ada, podrà deixar sense efecte l'adjudicació de la beca i sol·licitar el reintegrament total parcial de les quantitats abonades i/o avançades, així com de qualsevol altra despesa satisfeta per l'IVACE i inherent a la beca.  
2. En el cas de renúncia a la beca, el/la becari/ària haurà de notificar-ho per escrit a l'IVACE amb 15 dies d'antelació exposant detalladament les raons de la renúncia i presentant un informe relatiu al període del programa formatiu dut a terme fins a la data, si s'escau. L'IVACE determinarà, en funció de la part del programa formatiu fet, si cal reintegraments parcials o totals de les quantitats abonades i/o avançades, així com de qualsevol altra despesa satisfeta per l'IVACE i inherent a la beca.  
3. L'IVACE es reserva la facultat de revocar la beca quan al seu parer la conducta del/de la becari/ària o la seua actuació resulte ineficaç o perjudicial per a la imatge i els interessos tant de l'IVACE com de les empreses de la Comunitat Valenciana i/o la resta d'organismes involucrats en aquesta convocatòria.  
4. En el cas que hi concórrega alguna causa de malaltia, o qualsevol altra que impedisca al/a la becari/ària continuar amb la beca segons el que estableix la resolució present, la Comissió d'Avaluació decidirà, examinant totes les circumstàncies, la continuació o no de l'aprofitament d'aquesta.  
5. Els/les becaris/àries es comprometran a facilitar informació sobre la seua situació laboral als 6 mesos d'haver finalitzat la beca.  
6. Es delega en la directora adjunta de l'IVACE (directora general d'Internacionalització) la resolució de les incidències que puguen sorgir respecte a l'adjudicació i el desenvolupament de la beca.  
  
Article 15. Fiscalitat i Seguretat Social  
Serà aplicable el RD 1493/2011 pel qual es regulen els termes i les condicions d'inclusió dels/de les becaris/àries en el règim general de la Seguretat Social. En tot allò que no detalle aquest reial decret es regirà pel que establisca la Llei General de la Seguretat Social.  
  
Respecte a la fiscalitat de la beca serà aplicable la Llei 35/2006, de 28 de novembre, de l'Impost sobre la Renda de les Persones Físiques.  
  
  
Article 16. Convocatoria d'empreses i entitats de destinació  
1. En el Programa de Beques IVACE Exterior 2016 podran participar com a entitats de destinació les empreses i entitats de l'article 2 que reunisquen els requisits següents:  
a) Tindre domicili social o seu a la Comunitat Valenciana, excepte les empreses adjudicatàries de l'IVACE per a la prestació del servici d'assessorament internacional a les empreses de la Comunitat Valenciana  
b) Tindre projecte d'internacionalització empresarial a l'exterior, i amb mitjans humans i materials necessaris per a l- aprofitament adequat de la beca.  
c) En el cas d'empreses, disposar d'implantació física (filial o sucursal) a l'estranger.  
d) Estar al corrent amb l'IVACE en el pagament dels servicis i accions organitzades per aquest Institut.  
e) Estar al corrent de les obligacions fiscals i amb la Seguretat Social.  
f) No incórrer en cap de les causes d'impossibilitat previstes en l'article 13 de la Llei 38/2003, de 17 de novembre, General de Subvencions, cosa que acreditaran per mitjà de declaració responsable.  
2. Les empreses interessades hauran de presentar les sol·licituds a través de la plataforma informàtica habilitada a l'efecte en la pàgina web de l'IVACE. Vistes les sol·licituds presentades, l'Àrea de Promoció Internacional verificarà el compliment dels requisits establits en aquest article per les empreses i entitats que es presenten, requerint-los esmena quan calga.  
3. Vist l'informe de l'Àrea de Promoció Internacional, la directora adjunta d'IVACE (directora general d'Internacionalització) dictarà una resolució en què aprovarà o desestimarà l'adhesió de les distintes empreses i entitats al programa de beques IVACE Exterior en la seua condició d'entitats de destinació.  
L'IVACE facilitarà a les empreses/entitats seleccionades la relació de becaris/àries que hagen superat les proves. Després d'un procés d'entrevistes individualitzades entre les empreses/ entitats i els/les aspirants que millor s'ajustat a les seues necessitats, l'empresa/entitat prendrà la decisió definitiva de comú acord amb l'aspirant seleccionat/ada.  
  
4. Amb l'entitat o empresa en què després del procés de selecció el/la becari/ària haja de desenvolupar la beca es firmarà el corresponent conveni de col·laboració amb l'IVACE. En el cas que l'entitat de destinació siga alguna de les previstes en l'article 2.1.b d'aquesta resolució, el conveni haurà també de ser subscrit, quan calga, per l'empresa o entitat on s'haja d'aprofitar la segona part de la beca.  
  
L'empresa/entitat de destinació haurà de posar a disposició del/de la becari/ària l'estructura i els mitjans materials necessaris perquè puga aprofitar la beca de forma adequada. També haurà de tindre un pla d'activitats estructurat amb les funcions i activitats a fer pel becari/ària durant la seua estada en l'empresa i integrar-lo obligatòriament en la seua àrea d'internacionalització.  
L'empresa/entitat de destinació designarà un tutor permanent per a la supervisió de la formació i compliment dels objectius de la beca i que facilite la seua adaptació en l'empresa. L'IVACE, juntament amb el tutor designat per l'empresa, vetlarà pel desenvolupament adequat del programa formatiu.  
  
DISPOSICIÓ FINAL  
  
Primera  
Es faculta la directora adjunta d'IVACE (directora general d'Internacionalització) per a dictar les resolucions necessàries per al desplegament, eficàcia i execució d'aquesta convocatòria.  
  
Segona  
La resolució entrarà en vigor l'endemà que es publique en el Diari Oficial de la Comunitat Valenciana.  
  
València, 12 de novembre de 2015. - El president de l'IVACE: Rafael Climent González.  
  
ANNEX  
Beques IVACE Exterior 2016 criteris per al càlcul dels complements de destinació. Imports  
  
Les beques IVACE Exterior 2016 preveuen períodes formatius tant a la Comunitat Valenciana com en l'exterior. Durant l'estada a la Comunitat Valenciana el/la becari/a percep una dotació econòmica bàsica l'import de la qual és 12.020,00 euros anuals. Per equiparació amb el nivell de vida del país en què aprofitarà la beca i per aconseguir una bona adaptació a les necessitats econòmiques i a la realitat de cada destinació, el/la becari/ària que es desplace a l'exterior per a l'aprofitament de la beca percebrà una aportació addicional denominada «complement de destinació».  
1. Els criteris tinguts en compte a l'hora de realitzar el càlcul dels complements de destinació són els següents:  
1.1. El nivell de vida de cada un dels països de destinació on s'aprofitarà la beca, considerant els informes publicats per entitats econòmiques o financeres sobre els nivells de vida dels diferents països.  
  
1.2. Característiques del país en funció de les necessitats de lloguer de vivenda en zones del centre o residencials, així com les necessitats de transport.  
1.3. Les consideracions manifestades per les delegacions de la xarxa d'oficines en l'exterior.  
1.4. Les experiències de becaris/es de promocions anteriors en relació amb la suficiència o no de les dotacions per a cada destinació.  
En funció dels criteris mencionats, la quantia dels complements de destinació oscil·la entre 14.000 euros i 6.000 euros.  
En funció d'aquests criteris, els complements de destinació anuals seran els següents:  
  
Destinació Import C. D. 2016  
Moscou 14.000 -  
Tòquio 14.000 -  
Londres 12.000 -  
Nova York 12.000 -  
Sydney 12.000 -  
Atlanta 10.000 -  
Beijing 10.000 -  
Costa d'Ivori 10.000 -  
Dubai 10.000 -  
Estocolm 10.000 -  
Hèlsinki 10.000 -  
Hong Kong 10.000 -  
Johanesburg 10.000 -  
Los Angeles 10.000 -  
Milà 10.000 -  
París 10.000 -  
Brussel·les 10.000 -  
Singapur 10.000 -  
Tel Aviv 10.000 -  
Washington 10.000 -  
Florida 10.000 -  
Munic 10.000 -  
San Francisco 10.000 -  
Toronto 10.000 -  
Dusseldorf 10.000 -  
Kuwait 10.000 -  
Otawa 10.000 -  
Oslo 10.000 -  
Berna 9.000 -  
L'Haia 9.000 -  
Mumbai 9.000 -  
Seül 9.000 -  
Brasil 8.000 -  
Bucarest 8.000 -  
Dublín 8.000 -  
Istanbul 8.000 -  
Manila 8.000 -  
Mèxic 8.000 -  
Nova Delhi 8.000 -  
Praga 8.000 -  
Roma 8.000 -  
Xangai 8.000 -  
Taipei 8.000 -  
Bogotà 8.000 -  
Lima 8.000 -  
Santiago de Xile 8.000 -  
Varsòvia 7.000 -  
Vietnam 7.000 -  
Djakarta 7.000 -  
Kuala Lumpur 7.000 -  
Alger 6.000 -  
Budapest 6.000 -  
Casablanca 6.000 -  
Costa Rica 6.000 -  
Chengdu 6.000 -  
Guangzhou 6.000 -  
Lituània 6.000 -  
Panamà 6.000 -  
Sofia 6.000 -  
  
  
\* La comissió d'avaluació es reserva el dret de modificar o incorporar noves destinacions i complements de destinació en funció del desenvolupament de la convocatòria de beques.